text: Politiet lavede for lidt - nye åbningstider
  01 oktober 2010 kl. 14.45
  En omlægning hos Sydøstjyllands politi frigiver nu 18 politifolk til patruljer eller andre opgaver. Men åbningstiden skæres ned.
  Sydøstjyllands Politi har fra i dag fredag besluttet, at alle seks lokalstationer - Horsens, Vejle, Kolding, Fredericia, Billund og Skanderborg - skal have samme kortere åbningstid.   
  Der kan hermed frigøres 18 medarbejdere fra ekspeditionsarbejde til operativt politiarbejde i form af øget patruljedækning, efterforskning og forebyggende arbejde.
  
  Intet at lave 
  En analyse i 2009 i Horsens, Kolding og Vejle, viste, at der var meget få henvendelser pr. vagt aften/nat. Faktisk kun 1,6 og der var stort set kun tale om henvendelser, der let kunne ordnes i dagtimerne.
  